Ministru kabineta rīkojuma projekta

**"Par Daugavpils novada pašvaldības nekustamā īpašuma "Šķirsteņi" pārņemšanu valsts īpašumā"** sākotnējās ietekmes novērtējuma ziņojums (anotācija)

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta “Par Daugavpils novada pašvaldības nekustamā īpašuma “Šķirsteņi” pārņemšanu valsts īpašumā” (turpmāk – rīkojuma projekts) mērķis ir atļaut pārņemt valsts īpašumā Daugavpils novada pašvaldības nekustamo īpašumu “Šķirsteņi” Medumu pagastā, jo tas nav nepieciešams pašvaldības funkciju pildīšanai, nodot to Zemkopības ministrijas valdījumā valsts funkciju (valsts meža apsaimniekošana un aizsardzība) īstenošanai un zemesgrāmatā nostiprināt īpašuma tiesības uz valsts vārda Zemkopības ministrijas personā.  Ministru kabineta rīkojums stāsies spēkā pēc tā parakstīšanas. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Publiskas personas mantas atsavināšanas likuma 42. panta otrā daļa un 43. pants, Meža likuma 4. panta otrā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Rīkojuma projektā minētā nekustamā īpašuma “Šķirsteņi” Medumu pagastā, Daugavpils novadā (nekustamā īpašuma kadastra Nr. 4472 002 0110) sastāvā ietilpstošā zemes vienība ar kadastra apzīmējumu 4472 002 0108 0,37 ha platībā (turpmāk ‒ nekustamais īpašums “Šķirsteņi”) pieder Daugavpils novada pašvaldībai, un tā ir nepieciešama akciju sabiedrībai “Latvijas valsts meži” (turpmāk ‒ Sabiedrība), lai uz tās izbūvētu inženierbūvi – meža ceļu, kas funkcionāli kalpotu kā meža infrastruktūras objekts Sabiedrības mežsaimnieciskajos darbos iesaistītā transporta pārvietošanās nodrošināšanai. Meža ceļa izbūve ar piemērotu ceļa noturību un kvalitāti dos iespēju piekļūt valsts meža masīviem.  Saskaņā ar Meža likuma 4. panta otrās daļas noteikumiem valstij piekrītošās un valsts īpašumā esošās uz valsts vārda Zemkopības ministrijas personā zemesgrāmatā ierakstītās meža zemes apsaimniekošanu un aizsardzību nodrošina Sabiedrība, kas nodibināta valsts meža īpašuma pārvaldīšanai un apsaimniekošanai.  100% Sabiedrības akciju pieder valstij, un valsts kapitāla daļu turētāja ir Zemkopības ministrija.  Ievērojot Sabiedrības lūgumu**,** 2020. gada 25. jūnijā Daugavpils novada dome pieņēma lēmumu Nr. 2251 “Par Daugavpils novada pašvaldības nekustamā īpašuma “Šķirsteņi”, Medumu pagasts, Daugavpils novads, nodošanu valstij Zemkopības ministrijas personā” (protokols Nr. 93., 14. &), ar kuru nolēma zemes vienību ar kadastra apzīmējumu 4472 002 0108 0,37 ha platībā, kas ietilpst nekustamā īpašuma “Šķirsteņi” sastāvā, nodot bez atlīdzības Latvijas valstij Zemkopības ministrijas personāvalsts funkciju (valsts meža apsaimniekošana un aizsardzība) īstenošanai un pienākumu bez atlīdzības nodot Daugavpils novada pašvaldībai, ja tas vairs netiek izmantots Meža likumā noteiktās valstij piekrītošās un piederošās meža zemes apsaimniekošanai un aizsardzības nodrošināšanai.  Minētais nekustamais īpašums ierakstīts zemesgrāmatā Daugavpils tiesas Medumu pagasta zemesgrāmatas nodalījumā Nr. 100000599559 uz Daugavpils novada pašvaldības vārda.  Saskaņā ar Valsts zemes dienesta Nekustamā īpašuma valsts kadastra informācijas sistēmas (turpmāk – NĪVK IS) teksta datiem nekustamajam īpašumam reģistrēti šādi apgrūtinājumi:   1. ekspluatācijas aizsargjoslas teritorija gar elektrisko tīklu gaisvadu līniju ārpus pilsētām un ciemiem ar nominālo spriegumu līdz 20 kilovoltiem (7312050101) – 0,03 ha platībā; 2. ekspluatācijas aizsargjoslas teritorija gar elektrisko tīklu kabeļu līniju (7312050201) – 0,01 ha platībā; 3. ekspluatācijas aizsargjoslas teritorija gar valsts vietējiem un pašvaldību autoceļiem lauku apvidos (7312030303) – 0,37 ha platībā; 4. aizsargājamo ainavu apvidus teritorija, ja tā nav iedalīta funkcionālajās zonās (7313060000) – 0,37 ha platībā; 5. pierobeža (7316120300) – 0,37 ha platībā.   Valstij, pārņemot nekustamo īpašumu “Šķirsteņi” no pašvaldības, NĪVK IS reģistrētie apgrūtinājumi nerada papildu ietekmi uz rīkojuma projektā minētā nekustamā īpašuma iespējamo izmantošanu. Zemkopības ministrijai, izmantojot valsts nekustamo īpašumu, ir saistoša Aizsargjoslu likumā noteiktā kārtība atbilstoši aizsargjoslu veidam.  Saskaņā ar NĪVK IS teksta datiem zemes vienības ar kadastra apzīmējumu 4472 002 0108 lietošanas mērķis ir “zeme dzelzceļa infrastruktūras zemes nodalījuma joslā un ceļu nodalījuma joslā”, kods 1101.  Ar rīkojuma projektu paredzēts pārņemt bez atlīdzības valsts īpašumā un Zemkopības ministrijas valdījumā Daugavpils novada pašvaldības nekustamo īpašumu “Šķirsteņi” Meža likumā noteiktās valstij piekrītošās un piederošās meža zemes apsaimniekošanas un aizsardzības nodrošināšanai, nostiprināt zemesgrāmatā uz valsts vārda Zemkopības ministrijas personā īpašumtiesības un nodot to Sabiedrības pārvaldīšanā, lai Sabiedrība par saviem līdzekļiem uz tās izbūvētu inženierbūvi. NĪVK IS Sabiedrība tiks reģistrēta kā inženierbūves tiesiskā valdītāja.  13.11.2017. starp Zemkopības ministriju un Sabiedrību ir noslēgts “Valsts nekustamā īpašuma pārvaldīšanas līgums”, un saskaņā ar šī līguma 2.2.5. punktu Sabiedrībai ir tiesības savas darbības nodrošināšanai nojaukt, pārbūvēt un (vai) atjaunot būves, bez atlīdzības uz pārvaldīšanā esošās zemes būvēt jaunas būves uz laiku, kas nav ilgāks par 30 gadiem. Nekustamā īpašuma valsts kadastra likuma 7. panta otrās daļas 3. punkta izpratnē par nekustamā īpašuma tiesisko valdītāju attiecībā uz būvi atzīstama persona, kurai ar līgumu ir noteiktas tiesības būvēt. Atbilstoši Ministru kabineta 2012. gada 10. aprīļa noteikumu Nr. 263 “Kadastra objekta reģistrācijas un kadastra datu aktualizācijas noteikumi” 29. punktam, lai NĪVK IS reģistrētu būvi (jaunbūvi) vai telpu grupu, ir jāiesniedz iesniegums, kam pievieno vienu no likumā “Par nekustamā īpašuma ierakstīšanu zemesgrāmatās” noteiktajiem dokumentiem, kurš apliecina būves vai telpu grupas tiesisku iegūšanu. Atbilstoši likuma “Par nekustamā īpašuma ierakstīšanu zemesgrāmatās” 17. panta 3. punktam noteiktā kārtībā apstiprināts akts par ēkas (būves) pieņemšanu ekspluatācijā ir viens no pamatojošiem dokumentiem, lai Sabiedrība kā kadastra subjekts ierosinātu Kadastra informācijas sistēmā reģistrēt būvi.  Zemkopības ministrija Sabiedrības izbūvēto inženierbūvi tiesiskajā valdījumā iegūs, ievērojot Civillikuma 968. pantā nostiprināto principu, t.i., ka uz zemes uzcelta un cieši ar to savienota ēka atzīstama par tās daļu, tātad par zemes īpašnieka (konkrētajā gadījumā – valsts) īpašumu, un minētā valsts nekustamā īpašuma pārvaldīšanas līguma noteikumus, inženierbūvi pārņemot no Sabiedrības un aktualizējot datus par nekustamā īpašuma sastāvu un tiesisko valdītāju NĪVK IS.  Zemkopības ministrijai pārņemot pašvaldības nekustamo īpašumu valsts īpašumā, netiek plānota Meža likumā noteiktā valsts funkcijas izbeigšana.  Ja iestāsies rīkojuma projekta 2. punktā minētie apstākļi un nekustamais īpašums vairs netiks izmantots norādītās valsts funkcijas nodrošināšanai, nekustamais īpašums pēc tā sastāva datu aktualizācijas NĪVK IS visā tā sastāvā tiks nodots atpakaļ pašvaldībai, ievērojot Publiskas personas mantas atsavināšanas likuma likuma 42. pantā ietvertās prasības par attiecīgās mantas atpakaļnodošanu pašvaldībai.  Rīkojuma projektam ir pievienoti īpašumtiesības apliecinošie dokumenti un Daugavpils novada domes lēmums, kas apliecina, ka rīkojuma projektā minētais nekustamais īpašums nav nepieciešams pašvaldībai. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija, Sabiedrība un Daugavpils novada dome |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums neietekmē un nemaina sabiedrības mērķgrupas tiesības un pienākumus. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts tautsaimniecību kā valsts saimniecības nozari neietekmē un administratīvo slogu nerada. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Rīkojuma projekta tiesiskais regulējums atbilstības izmaksas neietekmē. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2021. gads | | Turpmākie trīs gadi (*euro*) | | | | |
| 2022. gads | | 2023. gads | | 2024. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 0 | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. | | | | | | |
| 8.Cita informācija | Rīkojuma projektam nav ietekmes uz valsts budžetu, jo papildu līdzekļi no valsts budžeta nav nepieciešami. Nekustamā īpašuma tiesību maiņas reģistrāciju zemesgrāmatā uz valsts vārda Zemkopības ministrijas personā Sabiedrība segs par saviem finanšu līdzekļiem. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana**  **un tās ietekme uz institūcijām** | | |
| 1. | Projekta izpildē iesaistītās institūcijas un publiskās kapitālsabiedrības | Projekta izpildi nodrošinās Zemkopības ministrija, Sabiedrība un Daugavpils novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Rīkojuma projekta izpilde neietekmē pārvaldes funkcijas un uzdevumus, tās netiek paplašinātas vai sašaurinātas. Jaunas institūcijas saistībā ar rīkojuma projekta izpildi netiek radītas, un rīkojuma projekts neparedz arī esošu institūciju likvidāciju vai reorganizāciju. Rīkojuma projekta izpildi var nodrošināt esošajās institūcijās ar tām pieejamiem resursiem. |
| 3. | Cita informācija | Nav. |

Zemkopības ministrs K. Gerhards

Punka 67027377

Rita.Punka@zm.gov.lv